laion/Wikipedia-Exotic huggingface dataset:
יחסי הרפובליקה של קונגו – ספרד

יחסי הרפובליקה של קונגו–ספרד הם היחסים הדיפלומטיים הרשמיים שבין הרפובליקה של קונגו לבין ממלכת ספרד. היחסים הדיפלומטיים הרשמיים שבין הרפובליקה של קונגו לבין ממלכת ספרד הם יחסים דיפלומטיים מלאים. שתי המדינות כוננו את היחסים הללו ב-7 בדצמבר 1972 והם מתוארים על ידי משרד החוץ הספרדי כ"יחסים טובים אך לא אינטנסיביים במיוחד". מאז הביקור של שר החוץ הספרדי פרנסיסקו פרננדס אורדונייס ברפובליקה של קונגו ב-1989, לא נערכו ביקורים רמי דרג ברפובליקה של קונגו. מן הצד השני, הגיעה משלחת קונגולזית בראשות שר החוץ הקונגולזי למדריד בירת ספרד בשנת 2008 ונועדה עם בכירים ספרדיים. היחסים הכלכליים שבין הרפובליקה של קונגו לבין ספרד פורחים, עקב צמיחתו הגבוהה של מגזר הנפט במדינה. הסחר שבין שתי מדינות אלו יכול להגיע למיליוני אירו (210 מיליוני אירו בשנת 2015). הרפובליקה של קונגו אינה מיוצגת בספרד, הן בדרג השגרירות והן בדרג הקונסולרי. הרפובליקה של קונגו האמינה את שגרירותה שבפריז, בירת צרפת הסמוכה, על ספרד. ספרד אינה מיוצגת ברפובליקה של קונגו בדרג השגרירות. ספרד מיוצגת ברפובליקה של קונגו בדרג הקונסולרי באמצעות שתי קונסוליות שהיא מחזיקה בברזוויל, ובפואנט נואר. ספרד האמינה את שגרירותה שבקינשאסה, בירת הרפובליקה הדמוקרטית של קונגו הסמוכה, על הרפובליקה של קונגו. Ficha de la Republica del Congo, אתר משרד החוץ הספרדי CONSULATE OF SPAIN IN BRAZZAVILLE, THE REPUBLIC OF THE CONGO CONSULATE OF SPAIN IN POINTE-NOIRE, THE REPUBLIC OF THE CONGO
ניל סטריט

ניל סטריט (באנגלית: Neil Street;‏ 15 בינואר 1931 – 6 באוקטובר 2011) היה רוכב מרוצי ספידווי, מנהל ומהנדס. סטריט נולד במלבורן, אוסטרליה, והגיע לראשונה לבריטניה בשנת 1952 כדי לרכב בקבוצת האקסטר פאלקונס. הוא רכב בקבוצת הסווינדון רובינס ובניופורט וואספס לפני שפרש ממרוצים בשנת 1976. סטריט ביצע הופעות בינלאומיות עבור אוסטרליה, אוסטרלאסיה, בריטניה ונורווגיה. ב-2002, הוענקה לו מדליית מסדר אוסטרליה ביום אוסטרליה בקטגוריית פרסי הספורט המוטורי על תרומתו לספורט הספידווי. ב-1981 מונה למנהל הצוות של חתולי הבר וויימוט. כשנסגרו ב-1984 הוא הפך למנהל קבוצת הפול פיראטס עד שנת 1999 כאשר העביר את התפקיד לניל מידלדיץ'. ב-1984 ניהל את קבוצת האקסטר פאלקונס. ב-1997 נכנס לתפקיד מנהל קבוצת הניופורט וואספס ונשאר בתפקידו עד 2005. סטריט היה גם מנהל נבחרת הספידווי של אוסטרליה והיה אחראי בעת הזכייה בגביע הנבחרת העולמית בשנת 1999 ובגביע העולם בספידוויי בשנת 2001 ו-2002. בשנת 2009, סטריט חזר לתפקיד המנהל של קבוצת הניופורט וואספס לאחר שהמועדון חזר למירוץ בעקבות מותו של האמרגן טים סטון בשנת 2008. בתו קרול נישאה לרוכב הספידווי פיל קרמפ (אנ') ונכדו ג'ייסון קרמפ (אנ') זכה שלוש פעמים באליפות העולם בספידווי בשנת 2004, 2006 ו-2009. בשנים 1974–1975 החל סטריט להיות מעורב בעיצוב מנועים. איוון טייגה תכנן ראש בעל ארבעה שסתומים למנוע הג'אווה, בסיועו של סטריט. המנוע עבר לייצור תוך ארבעה שבועות בלבד, והוא נלקח לניוקאסל לפגישה שנערכה ערב לפני אליפות אוסטרליה, אך המפגש בוטל, כך שהמנוע עדיין לא נבדק על המסלול. לאחר מכן, פיל קרמפ השתמש במנוע באליפות אוסטרליה בסידני ושבר את השיא שהחזיק ג'ים איירי בכמעט 3 שניות. אירוע זה נחשב ליוצא דופן בהתחשב בעובדה שהמנוע יצא באותו הרגע מבית המלאכה ולא נבדק טרם המירוץ. על איוון טייגה, לקראמפ ניתנה האפשרות להתחרות עם המנוע הרגיל שלו בעל שני שסתומים, אך לאחר שניסה את המנוע בעל 4 השסתומים סירב לרדת מהאופנוע. ב-6 באוקטובר 2011, נפטר סטריט בביתו בעיר מולדתו מלבורן, בגיל 80. הוא אובחן כחולה סרטן 5 שנים קודם לכן, אך שמר את מצבו הרפואי מוסתר מהתקשורת. הסרטן שלו התפשט לרגלו וכתוצאה מכך נפל מספר שבועות לפני מותו והכה את ראשו, אך לא סיפר על כך לאיש. הוא לא היה מודע לכך שהנפילה גרמה לדימום במוח וסטריט שקע בתרדמת במהלך שנתו ונפטר ב-6 באוקטובר. Oakes, P.(2006). Speedway Star Almanac; Oakes, P. (2004) British Speedway Who's Who; Bamford, R.(2007). Speedway Yearbook 2007; "Neil Street profile". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניל סטריט".
נתיב הו צ'י מין

נתיב הו צ'י מין הוא נתיב יבשתי, שעבר מהרפובליקה הדמוקרטית של וייטנאם (צפון וייטנאם) לדרום וייטנאם דרך לאוס וקמבודיה. במלחמת וייטנאם שימש הנתיב כציר לוגיסטי משמעותי לטובת ההתקפות על דרום וייטנאם והכוחות האמריקאים. משך המסע לדרום קוצר בעזרת הנתיב משישה חודשים לשבוע. הנתיב קרוי על שם מייסד ומנהיג צפון וייטנאם, הו צ'י מין. השם ניתן על ידי ארצות הברית. ככל הנראה מקור השם הגיע ממלחמת הודו-סין, שם היה ציר לוגיסטי ימי של הוייטמין שנקרא "נתיב הו צ'י מין", זמן קצר לאחר שנת 1960, עם התפתחות הנתיב הנוכחי, סוכנות התקשורת הצרפתית (AFP) הודיעה שנפתח נתיב מצפון לדרום, שכונה La Piste de Hồ Chí Minh " הנתיב עבר ברובו בלאוס. כונה על ידי הקומוניסטים: דרך האספקה האסטרטגית Trường Sơn (ường Trường Sơn), על שם השם הווייטנאמי של הרי הרכס האנמיטי במרכז וייטנאם. הקומוניסטים הגדירו את השביל כמערב טרנג סון (לאוס)) או מזרח טרנג סון (וייטנאם). לפי ההיסטוריה הרשמית של הסוכנות לביטחון לאומי, מערכת השבילים הייתה "אחד ההישגים הגדולים של ההנדסה הצבאית של המאה העשרים." השביל הצליח לספק לכוחות הלוחמים בדרום ביעילות, הישג צבאי שאין שני לו, אף על פי שהיה האתר ההפצצה האינטנסיבי ביותר בהיסטוריה, עם פצצות שנפלו בממוצע כל שבע דקות[דרוש מקור]. חלקים ממה שהפך לשביל היו קיימים במשך מאות שנים שבילים רגילים פרימיטיביים שאפשרו סחר. האזור דרכו התפתלה המערכת היה מהאתגרים ביותר בדרום מזרח אסיה: אזור מיושב בדלילות של הרים גבוהים בגוב 500–2400 מטר בגובה, ג'ונגל ויערות גשם טרופיים צפופים. במלחמה הודו סין הראשונה, המסלולים נקראו "הצעדה דרומה", "הצעדה המזרחית", "הצעדה המערבית" ו"צעדת הצפון " במהלך המלחמה הראשונה שמר וייט מין על תקשורת ולוגיסטיקה בין הצפון לדרום על ידי הרחבת מערכת השבילים, וכינה את המסלולים "קו האספקה חוצה מערב" (פעל בדרום וייטנאם, קמבודיה ותאילנד) ו"קישור טרנס-אינדוצינה "(פעל בצפון וייטנאם, לאוס, ותאילנד) מדיה וקבצים בנושא נתיב הו צ'י מין בוויקישיתוף הרצאה: נתיב הו צ'י מין הגאוני והידוע לשמצה, באתר TED נתיב הו צ'י מין, באתר אנציקלופדיה בריטניקה (באנגלית) מאת Ami, מבצעי האוויר במלחמת וויטנאם במבט לאחור : כישלון או הצלחה? | רגעים היסטוריים
קייל אוריילי

קייל גרינווד (באנגלית: Kyle Greenwood; נולד ב-1 במרץ 1987) הידוע יותר בשם הבמה שלו, קייל אוריילי הוא מתאבק אמריקאי, המופיע בארגון ההיאבקות All Elite Wrestling‏ (AEW). הוא מוכר בעיקר בשל תקופתו בארגון ההיאבקות WWE, בתוכנית NXT, שבו היה חבר בקבוצת The Undisputed Era (לצד אדם קול, בובי פיש ורודריק סטרונג). אוריילי מוכר בעיקר בשל התקופה שלו בארגון Ring of Honor, שבו היה פעם אחת אלוף העולם של ROH ושלוש פעמים אלוף הזוגות של ROH. כמו כן, אוריילי עבד עבור הארגון היפני New Japan Pro-Wrestling בנוסף לארגונים עצמאיים שונים, כשהבולט ביניהם הוא Pro Wrestling Guerrilla, שבו כיהן פעם אחת כאלוף העולם של PWG וזוכה טורניר "הקרב של לוס אנג'לס" לשנת 2013. לאוריילי יש סוכרת מסוג 1. הוא ציין את ברט הארט, טושיאקי קוואדה, רויס גרייסי ומוחמד עלי כדמויות שהשפיעו עליו. במהלך ילדותו, הוא התחרה במספר ענפי ספורט כולל היאבקות, הוקי קרח, פוטבול, לקרוס, קיקבוקס, ג'ו ג'וטסו, גלישת שלג ורוגבי. בזמן שהתאמן להיות מתאבק מקצועי, הוא עבד כטבח במסעדה מקומית. אוריילי ערך את הופעת הבכורה שלו במשחק ההיאבקות WWE 2K19. הישגים בארגון ההיאבקות All Elite Wrestling - AEW קרב קזינו באטל רויאל (2022) הישגים בארגון ההיאבקות High Risk Wrestling - HRW אליפות הזוגות של HRW (פעם אחת) - עם בובי פיש הישגים בארגון ההיאבקות New Japan Pro Wrestling - NJPW אליפות הזוגות של IWGP (פעמיים) - עם בובי פיש הישגים בארגון ההיאבקות NWA: Extreme Canadian Championship Wrestling / Elite Canadian Championship Wrestling אליפות ECCW (פעם אחת) אליפות הג'וניור הקנדית במשקל כבד של NWA‏ (3 פעמים) הגביע הפסיפי (2007) הישגים בארגון ההיאבקות Pro Wrestling Guerrilla - PWG אליפות העולם של PWG (פעם אחת) הקרב של לוס אנג'לס (2013) הישגים במגזין ההיאבקות Pro Wrestling Illustrated - PWI PWI דירג אותו במקום ה-32 מתוך 500 המתאבקים הטובים ביותר לשנת 2016 הישגים בארגון ההיאבקות Pro Wrestling Prestige - PWP אליפות הזוגות של PWP (פעם אחת) - עם דייבי ריצ'רדס הישגים בארגון ההיאבקות Ring of Honor - ROH אליפות העולם של ROH (פעם אחת) אליפות הזוגות של ROH‏ (3 פעמים) - עם בובי פיש הישגים בארגון ההיאבקות SoCal Uncensored קרב השנה (2012) עם אדם קול נגד הסופר סמאש בראדרס (פלייר אונו וסטופיפייד) נגד היאנג באקס (מאט ג'קסון וניק ג'קסון) ב-21 ביולי הישגים בארגון ההיאבקות World Wrestling Entertainment - WWE אליפות הזוגות של NXT‏ (3 פעמים) - עם בובי פיש, אדם קול ורודריק סטרונג (1), רודריק סטרונג (1), בובי פיש (1) טורניר הזוגות לזכר דאסטי רודס (2018) - עם אדם קול פרסי סוף השנה של NXT‏ (4 פעמים) צמד השנה (2018) - עם רודריק סטרונג צמד השנה (2019) - עם בובי פיש צמד השנה (2020) -‏ The Undisputed Era‏ קרב השנה (2020) - נגד פין באלור על אליפות ה-NXT באירוע NXT TakeOver 31 מדיה וקבצים בנושא קייל אוריילי בוויקישיתוף קייל אוריילי, ברשת החברתית אקס (טוויטר) קייל אוריילי, ברשת החברתית אינסטגרם קייל אוריילי, באתר WWE.com להיאבקות מקצועית קייל אוריילי, באתר Online World of Wrestling
דונובן ברזייר

דונובן ברזייר (באנגלית: Donavan Brazier; נולד ב-15 באפריל 1997) הוא אתלט אמריקאי, אלוף העולם (דוחה 2019), פעמיים אלוף ארצות הברית (2017 ו-2019) ושיאן צפון ומרכז אמריקה בריצת 800 מטר. נוסף לכך, הוא שיאן העולם בריצת 600 מטר באולם. ברייזר נולד וגדל בגרנד ראפידס, מישיגן. באליפות ארצות הברית שנערכה בסקרמנטו, קליפורניה ביוני 2017 זכה ברזייר במדליית זהב בריצת 800 מטר בתוצאה של 1:44.14 דקות. חודש וחצי לאחר מכן באליפות העולם שנערכה בלונדון הוא סיים במקום 13 בריצת 800 מטר בתוצאה של 1:46.27 דקות. בתחרות שנערכה באולם בניו יורק ב-9 בפברואר 2019 זכה ברזייר במדליית זהב בריצת 800 מרט בשיא אמריקה חדש של 1:44.41 דקות. שבועיים לאחר מכן, באליפות ארצות הברית באולם שנערכה בניו יורק ב-24 בפברואר הוא זכה במדליית זהב בריצת 600 מטר בשיא עולם חדש של 1:13.77 דקות. במסגרת ליגת היהלום שנערכה ברומא ב-6 ביוני הוא זכה במדליית זהב בריצת 800 בתוצאה של 1:43.63 דקות. שבועיים לאחר מכן, באליפות ארצות הברית שנערכה בדה מוין, איווה הוא זכה במדליית זהב בריצת 800 מטר בתוצאה של 1:45.62 דקות. במסגרת ליגת היהלום שנערכה בציריך, שווייץ ב-29 באוגוסט אותה שנה הוא קבע בריצת 800 מטר שיא אישי חדש של 1:42.70 דקות. באליפות העולם שנערכה בדוחה ב-1 באוקטובר אותה שנה הוא זכה במדליית זהב בריצת 800 מטר בשיא אליפות ובשיא צפון ומרכז אמריקה חדש של 1:42.34 דקות, לפני אמל טוקה מבוסניה והרצגובינה (1:43.47 דקות) ופרגוסון צ'ריוט רוטיץ' מקניה (1:43.82 דקות). בדרך לזהב הוא שיפר את שיא האליפות בן 32 השנים של בילי קונצ'לה מקניה (1:43:06 דקות) ואת שיא צפון ומרכז אמריקה בן 34 השנים של ג'וני גריי מארצות הברית (1:42.60 דקות) והיה לאתלט האמריקאי הראשון, גברים ונשים שזכה במדליית זהב בריצה זו, באליפות עולם. בתחרות שנערכה באולם בניו יורק ב-8 בפברואר 2020 זכה ברייזר בריצת 800 מטר בשיא אמריקה חדש של 1:44.22 דקות. לאחר הפסקה מתחרויות בשל מגפת הקורונה, במסגרת ליגת היהלום שנערכה במונקו ב-14 באוגוסט אותה שנה הוא קבע בריצת 800 מטר את תוצאה השנה בעולם של 1:43.15 דקות. ריצת 800 מטר: 1:42.34 דקות (2019), שיא צפון ומרכז אמריקה ריצת 600 מטר: 1:13.77 דקות (2019), שיא עולם ריצת 800 מטר: 1:44.22 דקות (2020), שיא אמריקה מדיה וקבצים בנושא דונובן ברזייר בוויקישיתוף דונובן ברזייר, ברשת החברתית אקס (טוויטר) דונובן ברזייר, באתר התאחדות האתלטיקה הבין-לאומית דונובן ברזייר, באתר ליגת היהלום
קבוצת CGI

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] קבוצת CGI הוקמה בשנת 1989 ומתמחה במתן שירותי ייעוץ אסטרטגיים ושירותי מודיעין עסקי ופועלת בישראל וברחבי העולם. הקבוצה מתמחה באיסוף מידע, מחקר, תכנון אסטרטגי וטכנולוגיה ופועלים במסגרתה בכירים לשעבר ממערכת הביטחון בישראל. באוגוסט 2018 התמנה ראש השב"כ וחבר-הכנסת לשעבר, יעקב פרי, לנשיא החברה . בנובמבר 2018 פורסם שקבוצת CGI גילתה קלטת, שבה מתכנן נשיא גאורגיה לשעבר את רצח האיש החזק במפלגת השלטון בגאורגיה. בבדיקה שערכו בחברה עלה כי נשיא גאורגיה לשעבר, מיכאיל סאקשווילי, תכנן לשכור מתנקש שיחסל את מנהיג מפלגת השלטון. אנשי CGI חקרו, בדקו, והגיעו למידע כי מישהו מחפש "צלף" על מנת "להוריד את האיש הכי חזק בפוליטיקה בגאורגיה". מדובר בבידזינה איוונשווילי, המחזיק בשני כובעים: הוא גם נמנה בין עשירי גאורגיה וגם פוליטיקאי שהיה ראש הממשלה בעבר ומשמש כיום כיו"ר מפלגת השלטון. באוגוסט 2019 נשכרה קבוצת CGI על ידי רשימת "כחול-לבן" כדי לבדוק את מקור ההדלפות ממטה המפלגה בזמן הבחירות לכנסת ה-22. פרסום תוכנית שנשתלה על ידי החברה באחד מכלי התקשורת הובילה לזיהוי הגרסה והבכיר שהדליף אותה. באוקטובר 2019 הוגש לאיחוד האירופי דו"ח של קבוצת CGI שנשכרה על ידי הבנק השני בגודלו באוסטריה, Raiffeisen Bank. בבנק הועלו חשדות בעקבות "תספורת" שקיבל איש העסקים היהודי, אלכס שניידר, על הלוואה לטובת בניית מגדל ענק על שם נשיא ארצות הברית, דונלד טראמפ. קבוצת CGI העלתה את החשד כי בכיר בבנק היה מעורב באישור ההלוואה - וקיבל על כך שוחד בסך חמש מיליון אירו. בעלי המניות של הבנק העבירו את דו"ח המפורט לארגון הנאבק בעבירות שחיתות והלבנת הון. בכתב התלונה שהוגש לאיחוד האירופי, עליו חתומים גם שני חברי פרלמנט באיחוד, נכתב כי קיים חשש שבקשתו של איש העסקים שניידר אינה סטנדרטית, ואישורה המהיר למרות ביטחונות לא יציבים מעלה תהיות, כמו גם מתן הלוואה מבנק אירופי לטובת פרויקט מחוץ ליבשת. לפי התלונה שהוגשה, הפקיד הבכיר שאישר את העסקה ועובדים אחרים בבנק הועברו מתפקידם. בדצמבר 2019 פורסם בעיתון הגרמני "BILD" וב"גלובס" הישראלי שקבוצת CGI נשכרה על ידי מועצת המנהלים של טירת דרזדן בגרמניה כדי למצוא מי שדד תכשיטים ויהלומים בשווי רב מהמוזיאון ההיסטורי. בגרמניה מכנים את הפריצה כ"שוד התכשיטים העתיקים הגדול בהיסטוריה המודרנית של גרמניה". בינואר 2020 פורסם במספר כלי תקשורת גרמניים שאלמונים יצרו קשר עם הקבוצה, שהוזכרה בדיווחים כמעורבת בחקירה, והציעו לספק שני תכשיטים גדולים מתוך סטי התכשיטים שנגנבו תמורת כתשעה מיליון אירו. אתר האינטרנט הרשמי של קבוצת CGI איתי שיקמן, הג'וב החדש של יעקב פרי: נשיא קבוצת המודיעין העסקי CGI, באתר ynet, 30 באוגוסט 2018 אלי סניור, הבחירות בגאורגיה, מזימת ההתנקשות והקשר הישראלי, באתר ynet, 25 בנובמבר 2018 אלי סניור, פרסום ראשון: כחול לבן שכרה חוקרים לאיתור מדליפים, באתר ynet, 18 באוגוסט 2019 אלי סניור, תלונה לאיחוד האירופי: איש העסקים היהודי, הלוואת הענק ומגדלי טראמפ, באתר ynet, 25 באוקטובר 2019 אסף אוני, ‏גרמניה: ראש השב"כ לשעבר בעקבות התכשיטים הגנובים, באתר גלובס, 9 בדצמבר 2019 אסף אוני, ‏אלמונים הציעו תכשיטים מהשוד בדרזדן לחברת חקירות ישראלית, באתר גלובס, 10 בינואר 2020 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
טנריפה (כדורסל)

לנובו טנריפה (בספרדית: Lenovo Tenerife) היא קבוצת כדורסל ספרדית מהעיר סן קריסטובל דה לה לגונה, שבטנריפה. המועדון משחק כיום בליגת העל הספרדית ובליגת האלופות. הקבוצה הוקמה בשנת 1939, בשנת 1978 השתתפה הקבוצה בגביע קוראץ' בזמן שהיא שיחקה בליגה השנייה (קבוצות מהליגה הראשונה סירבו להשתתף) והודחה בסיבוב הראשון. לאחר הרבה שנים בליגות הנמוכות בשנת 1981 העפילה הקבוצה לליגה הראשונה והפכה להיות קבוצת צמרת בעונות 1986/87 ו-1987/88 שבהן היא סיימה במקום ה6 בעונה הסדירה והודחה ברבע הגמר. הקבוצה ירדה ליגה ב-1991 והתאחדה עם קבוצות אחרות באי טנריפה כמה שנים לאחר מכן בשל בעיות כלכליות. הקבוצה הוקמה מחדש בשנת 1994 לאחר כישלון האיחוד ששיחק בליגה השנייה שנתיים לפני שפורק לאחר התנגדות לאיחוד מקרב אנשי המועדון הישן שהקימו המועדון הנוכחי. הקבוצה שיחקה הרבה שנים בליגה הרביעית והשלישית עד שעלתה בשנת 2008 לליגה השנייה וב-2012 הקבוצה חזרה לליגה הראשונה. ב-2016 חזרה הקבוצה לאירופה כשנרשמה לליגת האלופות של פיב"א, ובאותה שנה הקבוצה זכתה בתחרות לאחר ניצחון 63-59 על בנאוויט בגמר. בשנת 2019 הקבוצה הגיעה לגמר ליגת האלופות אבל הפסידה לוירטוס בולוניה 73-61. בשנת 2022 זכתה הקבוצה בפעם השנייה בליגת האלופות לאחר ניצחון בגמר 98-87 על באסקט מנרסה. ב-2023 הקבוצה הגיעה לגמר הגביע הספרדי אבל הפסידה לאוניקאחה מלאגה. הקבוצה השתתפה 3 פעמים בגביע הבין-יבשתי, בכל הפעמים היא זכתה בתחרות. ב-2017 ו-2023 כאשר היא הגיעה כמחזיקת ליגת האלופות וב-2020 כמאחרת התחרות. שחקני עבר ספרד פראן ואסקס קנדה קארל אינגליש גאורגיה גאורגי שרמדיני ספרד דניאל דיאס ברזיל מרסלו הוארטס ארצות הברית קולטון אייברסון ארצות הברית קייל סינגלר מקסיקו גוסטבו איון ארצות הבריתסלובניה מייק טובי ארצות הברית לוק סיקמה דנמרק גבריאל לונדברג בוסניה והרצגובינה דז'נאן מוסה ליטא מריוס גריגוניס פולין מתאוש פוניטקה ארצות הברית ג'וליאן גמבל ארצות הברית וולט זרביאק מאמני עבר נודעים: רוסיה אלכסנדר גומלסקי יוון פוטיוס קציקאריס ליגת האלופות: אליפות (1): 2017, 2022 סגנות (2): 2019, 2024 הגביע הבין-יבשתי: זכייה (3): 2017, 2020, 2023 מדיה וקבצים בנושא טנריפה בוויקישיתוף אתר האינטרנט הרשמי של טנריפה (באנגלית, בגרמנית ובספרדית) ערך זה הוא קצרמר בנושא כדורסל ובנושא האיים הקנריים. אתם מוזמנים לתרום לוויקיפדיה ולהרחיב אותו.
ג'נבאי S70

ג'נבאי S70 (בסינית: 蒂阿兹, באנגלית: Jinbei S70, קרוי גם: Jinbei Tjatse) הוא קרוסאובר מתוצרת יצרנית הרכב הסינית Jinbei (אנ') (בסינית: 華頌) אשר מיוצר משנת 2016 ועד היום בסין. Jinbei הוקמה בשותפות מיזם משותף בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance. 7 מושבים ב-3 שורות (תצורת מושבים: 2+3+2). 5 דלתות. מנוע קדמי. מנועי בנזין: 1.5 ליטר, 1.8 ליטר (מגדש טורבו). סוג הנעה: הנעה קדמית. 5 רמות גימור. מחיר היחידה נע בין 79,800–98,800 רנמינבי (שנת 2019, בסין). "ג'נבאי S70" "ג'נבאי S70" "ג'נבאי S70" ג'נבאי 750 Jinbei F50 ג'נבאי גרנסה ג'נבאי האקסינג X30 ג'נבאי קונקט מדיה וקבצים בנושא ג'נבאי S70 בוויקישיתוף "ג'נבאי S70" chinamobil.ru/eng/brilliance/jinbei "ג'נבאי S70" (בסינית) autohome.com.cn/3515 "ג'נבאי S70" (בסינית) car.autohome.com.cn/config/series "ג'נבאי S70" chinacarforums.com/forum/showthread
ג'ודו באולימפיאדת לונדון (2012)

תחרויות הג'ודו באולימפיאדת לונדון 2012 נערכו במרכז התערוכות אקסל מ-28 ביולי עד 3 באוגוסט. זו הייתה המהדורה ה-12 של תחרויות הג'ודו במשחקים האולימפיים. 384 מתחרים מ-132 מדינות התחרו ב-14 קטגוריות משקל שונות (7 לגברים ו-7 לנשים). ההשתתפות בתחרויות הג'ודו בלונדון 2012 התבססה על פי רשימת הדירוג העולמי של איגוד הג'ודו העולמי כפי שעמדה ב-10 במאי 2012. 22 הגברים הראשונים ו-14 הנשים הראשונות בכל קטגוריית משקל העפילו לתחרות בכפוף למגבלה של נציג אחד למדינה בכל קטגוריית משקל בהנחה שהוא השיג את הקריטריון האולימפי. אליהם הצטרפו 14 ג'ודוקא מהמארחת בריטניה בכל קטגוריית משקל. נוסף על כך העפילו לכל קטגוריית משקל 2 ג'ודוקא מכל יבשת ומספר ג'ודוקא נוספים בהזמנה מיוחדת. בראש טבלת המדליות סיימה רוסיה עם 5 מדליות (3 זהב, 1 כסף ו-1 ארד). זו הייתה הפעם השנייה בלבד שיפן לא סיימה בראש טבלת המדליות בתחרות הג'ודו האולימפית. במקום השני הייתה צרפת עם 7 מדליות (2 זהב ו-5 ארד) ובמקום השלישי סיימה קוריאה הדרומית עם 3 מדליות (2 זהב ו-1 ארד). יפן, מולדת הג'ודו, סיימה רק במקום הרביעי עם 7 מדליות (1 זהב, 3 כסף ו-3 ארד). בסך הכל זכו 23 מדינות במדליה בתחרויות הג'ודו במהדורה זו במשחקים האולימפיים. מקרא   מדינה מארחת (בריטניה) הטבלה ממוינת על פי שיטת הספירה של "זהב תחילה". 5 ג'ודוקא ייצגו את ישראל באולימפיאדה זו, 4 גברים ואישה אחת. ההישג הטוב ביותר שייך לאליס שלזינגר שסיימה במקום השביעי לאחר שהודחה בשלב רבע הגמר. טומי ארשנסקי וסוסו פללשווילי הודחו בשלב שמינית הגמר לאחר שני קרבות ואריק זאבי וגולן פולק הודחו בסיבוב הראשון. מדיה וקבצים בנושא ג'ודו באולימפיאדת לונדון בוויקישיתוף אתר האינטרנט הרשמי של ג'ודו באולימפיאדת לונדון ג'ודו באולימפיאדת לונדון 2012 (אורכב 04.08.2012 בארכיון Wayback Machine) באתר Sports Reference ‏ "London 2012 Olympics qualifying: Judo", ‏ 4 בינואר 2011, BBC
יחסי אלג'יריה–קפריסין

יחסי אלג'יריה-קפריסין (בערבית: العلاقات الجزائرية القبرصية, ביוונית: Σχέσεις Αλγερίας-Κύπρου) מתייחסים ליחסים בין הרפובליקה האלג'יראית הדמוקרטית העממית ובין רפובליקת קפריסין. אלג'יריה מיוצגת בקפריסין באמצעות שגרירותה בביירות, לבנון. קפריסין מיוצגת באלג'יר באמצעות שגרירותה בפריז, צרפת. בנובמבר 1998 פגש שר החוץ האלג'יראי את מקבילו שר החוץ הקפריסאי. בפברואר 2001 ביקר שר החוץ האלג'יראי בקפריסין. בנובמבר 2001 קיבל נשיא הרפובליקה של קפריסין, גלפקוס קלרידיס את אישורי השגריר החדש של אלג'יריה, מר אחמד בודהרי. בספטמבר 2003 נפגש נשיא קפריסין וראשי אלג'יר, סנגל, כווית כדי לדון בסוגיות אזוריות. קפריסין ואלג'יריה סיכמו הסכמים שונים. לדוגמה, בנובמבר 1997, אלג'יריה וקפריסין הסכימו על מסגרת לחילופי סחורות ימי בין המדינות, תוך הסרת מכשולים על תנועתם החופשית של אוניות והצעת יחס מועדף בנמלים בשתי המדינות. בדצמבר 1999 חתמו אלג'יריה וקפריסין על הסכם תובלה אווירית להכנסת סחורות במסגרת חוקית בנתיבי אוויר בין אלג'יריה לקפריסין. ביולי 2000 חתמה סוכנות הידיעות האלג'ירית APS על הסכם שיתוף פעולה עם סוכנות הידיעות הקפריסאית בדצמבר 2001, החברה האלג'ירית סונטראץ' וחברת הנפט הקפריסאית מדקס נפט חתמו על עסקת חיפושים לנפט בצפון בורדג' ובעומר אידריס באגן איליזי בדרום מזרח אלג'יריה. קפריסין מחשיבה את אלג'יריה כשותפה פוטנציאלית לסייע בהוצאת נפט וגז בלתי מנוצלים מהאזור הכלכלי הבלעדי של האי. שותפים פונטציאלים נוספים הם לוב, רוסיה ואלג'יריה - הפרטים המלאים על המשא ומתן טרם פורסמו לרשות הרבים. "Algerian foreign minister meets Greek Cypriot counterpart". Algerian radio, Algiers. 1998-11-17. נבדק ב-2009-05-05. "Cypriot foreign minister leaves for Algeria". Cyprus radio. 1998-11-17. נבדק ב-2009-05-05. "REPUBLIC OF CYPRUS: Cyprus-Algeria to enhance bilateral co-operation". M2 COMMUNICATIONS. 1998-11-20. נבדק ב-2009-05-05. "Algerian Foreign Minister visits Cyprus". M2 Presswire. 2001-02-05. נבדק ב-2009-05-05. "Algerian foreign minister says ties with Cyprus "excellent"". CNA news agency, Nicosia. 2001-02-03. נבדק ב-2009-05-05. "Algeria: Foreign minister received by Cypriot acting president". Algerian TV, Algiers. 2001-02-03. נבדק ב-2009-05-05. "Republic of Cyprus: Presentation of Credentials". M2 PRESSWIRE. 2001-09-28. נבדק ב-2009-05-05.(הקישור אינו פעיל, February 2019) "Cypriot president, heads of Algeria, Senegal, Kuwait discuss regional issues". Asia Africa Intelligence Wire. 2003-09-25. נבדק ב-2009-05-05. "Algeria signs maritime agreement with Cyprus". Algerian radio, Algiers. 1997-11-12. נבדק ב-2009-05-05. "Algeria, Cyprus sign air transport agreement". Algerian TV, Algiers. 1999-12-03. נבדק ב-2009-05-05. "Algeria/Cyprus: News agencies sign cooperation agreement". Algerian TV, Algiers. 2000-07-31. נבדק ב-2009-05-05. "Algerian, Cyprus oil companies sign exploration deal". Algerian TV, Algiers. 2001-12-23. נבדק ב-2009-05-05. "Cyprus and Egypt keep LNG talks secret". FinancialMirror. 9 באפריל 2009. אורכב מ-המקור ב-5 ביוני 2011. נבדק ב-9 במאי 2009. {{cite web}}: (עזרה)
משרד החוץ של אלג'יריה

משרד החוץ האלג'רי (בערבית: وزارة الشؤون الخارجية) הוא משרד של הממשלה האלג'ירית המפקח על קשרי החוץ של אלג'יריה. המשרד הראשי נמצא באל מורדיה. השר לענייני החוץ מאז אפריל 2019 הוא סברי בוקדום. מדיה וקבצים בנושא משרד החוץ של אלג'יריה בוויקישיתוף אתר האינטרנט הרשמי של משרד החוץ של אלג'יריה "A diplomat moves centre stage in Algeria's political crisis". The National (באנגלית). נבדק ב-2019-08-20. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.